ایردوغان عسکرلر بیلن افطار قیلدی
ترکیه جمهور رئیسی رجب طیب ایردوغان رسمی پروگرامیده بولمه گن حالده عسکرلر بیلن افطار پروگرامی عملگه آشیردی. ایردوغان نینگ قیصاری ولایتیده گی افطار پروگرامیگه قتنشرلیگی کوتیلماقده ایکن، او کوتیلمه گن بیر شکلده جیزره گه باریب عسکرلرنینگ افطار پروگرامی گه قتنشدی. ایردوغان بوندن 5 کون مقدم کوتیلمه گن بیر شکلده ماردین ولایتی گه باریب عسکرلر بیلن افطار قیلگن ایدی.
ایردوغان جنابلری عسکرلرگه خطاباً سیزلر شهادت گه ایشانه سیز، بیراق تروریست گروهی پی کاکا اعضالری ایشانمه یدی. اولر بی ارزش بولیب اولیب کیته دیلر. "اما سیز وطن اوچون، دین اوچون، الله تعلی اوچون مجادله قیلیب تورگن قهرمان شهید و عسکرلریمیز سیز"، دیدی.
ترکیه قوراللی کوچلری قومندانی حلوسی آقر، دینگیز، هوا و جاندارم قومندانلری بیلن بعضی بیر وزیرلر اورین آلدی.
ایردوغان پی کاکا بیلن مجادله نینگ اوز نهایه سیگه ییتیب بارماقده ایکن لیگینی اورغولب، عملیاتلرنینگ اولکه گه تینچ لیک کیلگونچه دوام ایترلیگینی موفقیت نینگ یقین ایکن لیگینی تأکیدله دی. هر بیر کیشی نینگ قومی بیلن افتخار قیلگن لیگینی بو اونینگ طبیعی حقی ایکن لیگینی معلوم قیلیب، ترک نینگ کورددن کوردنینگ ترک دن برترلیگی یوق دیر، یالغیزگینه الله تعلی گه قل لیک برترلیک دیر، دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
